Σχολιασμός της ιστορικής πηγής: ο μυκηναϊκός πολιτισμός

1. Είδος πηγής: γραπτή πηγή – δευτερογενής πηγή (ιστορική μελέτη για ανασκαφικά ευρήματα στον αρχαιολογικό χώρο των Μυκηνών)
2. Υψηλός βαθμος αξιοπιστίας- περιγραφή ευρημάτων αρχαιολογικής σκαπάνης, φειδωλή χρήση υποκειμενικών σχολίων (π.χ. *εκπληκτικά μακρύς διάδρομος*, *για να δημιουργηθεί κομψότερη και πιο γερή πρόσοψη* ). Ο συντάκτης της πηγής διατυπώνει με επιφύλαξη τη διαδεδομένη παραδοχή ή εικασία ότι ο θολωτός τάφος είχε θόλο διακοσμημένο με καρφωμένους ρόδακες.

|  |  |
| --- | --- |
| Σχολικό Βιβλίο | Ιστορική Πηγή |
| Οι θολωτοί τάφοι αποτελούν το σημαντικότερο επίτευγμα της μυκηναϊκής αριχτεκτονικής. | *Η πιο «αρχέγονη» ομάδα τάφων εμφανίζει όλα τα ουσιώδη αρχιτεκτονικά χαρακτηριστικά. Ένας βαθύς κυκλικός χώρος σκαμμένος μέσα στο βράχο […]* : Οι παλαιότεροι θολωτοί τάφοι εμφανίζουν κοινά αρχιτεκτονικά χαρακτηριστικά. **Ο τάφος είναι ένα βαθύς κυκλικός χώρος σκαμμένος σε βράχο.** |
| Ο θολωτός τάφος διαμορφώνεται από ένα εξ ολοκλήρου κτιστό σε σχήμα κυψέλης. | *Ένας μακρύς διάδρομος, ο δρόμος, οδηγεί κατωφερικά στον τάφο από τη φυσική επιφάνεια, περνώντας μέσα από την είσοδο, το στόμιον, προς το θάλαμο. Το στόμιον πλαισιώνεται από μεγάλους κατεργασμένους λίθους, για να δημιουργηθεί κομψότερη και πιο γερή πρόσοψη […]*: **Ένας κατωφερής μακρύς διάδρομος οδηγεί στην είσοδο του τάφου, ένα στόμιο που πλαισιώνεται από κατεργασμένους λίθους.** |
| Σε μια πλευρά του θαλάμου ανοιγόταν μια είσοδος μεγάλη με τριγωνική απόληξη στο επάνω μέρος. |  |
| Η είσοδος έκλεινε με ξύλινη θύρα. |  |
| Μετά την ταφή του νεκρού ο θάλαμος και ο διάδρομος καλυπτόταν με χώμα. Ο θολωτός τάφος έμοιαζε με μικρό λόφο. |  |
| Το σπουδαιότερο δείγμα του θολωτού τάφου είναι ο «θησαυρός του Ατρέως» στις Μυκήνες. | *Ο Θησαυρός του Ατρέως αποτελεί το πιο φημισμένο αντιπροσωπευτικό δείγμα: ένας εκπληκτικά μακρύς δρόμος που φέρει πλευρικά τοιχώματα, […]είσοδος με τέλεια επένδυση κατεργασμένων λίθων, […]ένας θάλαμος κατασκευασμένος εξ ολοκλήρου απ΄ογκόλιθους, αρκετά γερός για να αντέχει στην πίεση νερού και χώματος, ένας πλευρικός θάλαμος με δικό του υπέρθυρο και ανακουφιστικό τρίγωνο. Πιστεύεται ότι η σκοτεινή θόλος έφερε κάποτε διακόσμηση από χάλκινους ρόδακες οι οποίοι είχαν καρφωθεί στους τοίχους:* Το πιο αντιπροσωπευτικό δείγμα θολωτού τάφου αποτελεί ο «Θησαυρός του Ατρέως». Ο τάφος φέρει τα βασικά αρχιτεκτονικά χαρακτηριστικά του είδους του όπως είναι ο μακρύς διάδρομος με τα πλευρικά τοιχώματα με απόληξη σε μια είσοδο με λίθινη επένδυνση, η οποία οδηγεί στον κεντρικό θάλαμο, κατασκευασμένο με ογκόλθους και με πλευρικό θάλαμο με δικό του υπέρθυρο και ανακουφιστικό τρίγωνο. Ο θολωτός τάφος έφερε θόλο πιθανότατα διακοσμημένο με ρόδακες. |

**Απάντηση**

Τα ταφικά μνημεία, οι θολωτοί τάφοι, αποτελούν το σημαντικότερο επίτευγμα της μυκηναϊκής αρχιτεκτονικής. Οι θολωτοί τάφοι είχαν συγκεκριμένα δομικά χαρακτηριστικά. διαμορφώνεται από ένα εξ ολοκλήρου κτιστό σε σχήμα κυψέλης. Σε μια πλευρά του θαλάμου ανοιγόταν μια είσοδος μεγάλη με τριγωνική απόληξη στο επάνω μέρος. Η είσοδος έκλεινε με ξύλινη θύρα. Τις πληροφορίες αυτές επιβεβαιώνει αλλά και συμπληρώνει με νέα δεδομένα η δευτερογενής ιστορική πηγή που εστιάζει με υψηλό βαθμό αντικειμενικότητας σε σχετικά ανασκαφικά /αρχαιολογικά ευρήματα. Σύμφωνα με τις πληροφορίες της πηγής χαρακτηριστικά της αρχιτεκτονικής των θολωτών τάφων αποτελούν ένας **κατωφερής μακρύς διάδρομος που οδηγεί στην είσοδο του τάφου, ένα στόμιο πλαισιωμένο από κατεργασμένους λίθους («***Ένας μακρύς διάδρομος (…)για να δημιουργηθεί κομψότερη και πιο γερή πρόσοψη»).* H χρήση κατεργασμένων λίθων, όπως σχολιάζει ο συντάκτης της πηγής, αυξάνουν την κομψότητα αλλά και την αντοχή του κτιρίου. Σε μια πλευρά του κεντρικού ταφικού θαλάμου ανοιγόταν μια είσοδος μεγάλη με τριγωνική απόληξη στο επάνω μέρος. Η είσοδος έκλεινε με ξύλινη θύρα. Μετά την ταφή του νεκρού ο θάλαμος και ο διάδρομος καλυπτόταν με χώμα, και ο θολωτός τάφος έμοιαζε με μικρό λόφο. Αντίθετα, βάσει των πληροφοριών της ιστορικής πηγής οι αρχέγονοι και οι πιο παλαιοί θολωτοί τάφοι ήταν κυκλικοί χώροι βαθιά σκαμμένοι σε βράχο («*Η πιο «αρχέγονη» ομάδα τάφων* […]*σκαμμένος μέσα στο βράχο*»).

Β) Το σπουδαιότερο δείγμα του θολωτού τάφου είναι ο «θησαυρός του Ατρέως» στις Μυκήνες. Τη διαπίστωση αυτή επιβεβαιώνουν και οι πληροφορίες της ιστορικής πηγής σύμφωνα με την οποία Ο τάφος φέρει τα βασικά αρχιτεκτονικά χαρακτηριστικά του είδους του όπως είναι ο μακρύς διάδρομος με τα πλευρικά τοιχώματα με απόληξη σε μια είσοδο με λίθινη επένδυνση, η οποία οδηγεί στον κεντρικό θάλαμο, κατασκευασμένο με ογκόλθους και με πλευρικό θάλαμο με δικό του υπέρθυρο και ανακουφιστικό τρίγωνο («*Ο Θησαυρός του Ατρέως αποτελεί το πιο φημισμένο αντιπροσωπευτικό δείγμα […]ένας πλευρικός θάλαμος με δικό του υπέρθυρο και ανακουφιστικό τρίγωνο»).* Ο συντάκτης της ιστορικής πηγής εικάζει βάσει μιας διαδιεδομένης παραδοχής ότι ο θολωτός τάφος έφερε θόλο πιθανότατα διακοσμημένο με ρόδακες («*Πιστεύεται ότι η σκοτεινή θόλος έφερε κάποτε διακόσμηση από χάλκινους ρόδακες οι οποίοι είχαν καρφωθεί στους τοίχους»).*

Όπως προκύπτει από τις παραπάνω αναφορές οι θολωτοί τάφοι αποτελούν ξεχωριστά δείγματα αρχιτεκτονικής. Πλάι στις ταφικές κατασκευές ξεχωριστή θέση έχουν και μνημειακά οικδομήματα των μυκηναίων αρχιτεκτόνων όπως ήταν τα μυκηναϊκά ανάκτορα στις οχυρωμένες ακροπόλεις.